Diari Oficial de la Generalitat Valenciana


Sumari del DOGV 6460, del 15-02-2011 (2011/1726)

RESOLUCIÓ de 2 de febrer de 2011, del president de l'Institut de la Petita i Mitjana Indústria de la Generalitat Valenciana (IMPIVA), que modifica la Resolució d'11 de gener de 2011, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes dirigides a instituts tecnològics de la Xarxa IMPIVA.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6460

Data del DOGV
:   15-02-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/1726


Data del document
:   02-02-2011

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 2 de febrer de 2011, del president de l'Institut de la Petita i Mitjana Indústria de la Generalitat Valenciana (IMPIVA), que modifica la Resolució d'11 de gener de 2011, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes dirigides a instituts tecnològics de la Xarxa IMPIVA. [2011/1726]  
Després de la publicació en el Diari Oficial de la Comunitat Valenciana (DOCV número 6441, de 19 de gener de 2011), de la Resolució d'11 de gener de 2011, del president de l'IMPIVA, per la qual es convoquen ajudes dirigides a instituts tecnològics de la Xarxa IMPIVA, s'ha fet patent la complexitat en la preparació dels projectes potencialment subvencionables sota l'actuació 1: Constitució d'unitats estratègiques de cooperació (UNITs) del Programa d'Unitats Estratègiques de Cooperació (UNITs), en atenció a la necessària coordinació entre els diferents sol·licitants integrants del projecte i la consegüent dedicació de recursos humans. Sota estes consideracions, resulta convenient ampliar el termini de presentació de sol·licituds a l'esmentada actuació pel que fa a l'exercici 2011.  
Així mateix, resulta necessari donar un tractament especial als costos de les inversions no productives en què incorren els beneficiaris, excloent-les del límit que per al còmput de costos directament subvencionables i sota el concepte despeses corrents s'establix en les bases d'algunes actuacions.   
En virtut d'això anterior i de conformitat amb el que es disposa en l'article 1.4 de l'Ordre de la Conselleria d'Empresa, Universitat i Ciència de 12 de desembre de 2006, resolc:  
Article únic   
Es modifica la Resolució d'11 de gener de 2011, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes dirigides a instituts tecnològics de la Xarxa IMPIVA (DOCV núm. 6441, de 19 de gener de 2011), en els termes indicats a continuació:  
1. En l'apartat 4 de l'article 9, termini de presentació de sol·licituds, en concret en el subapartat Exercici 2011, s'inclou una excepció addicional al període indicat amb caràcter general, en la forma que seguix:  
«Per a l'actuació 1 Constitució d'Unitats Estratègiques de cooperació (UNITs) del Programa d'Unitats Estratègiques de Cooperació, el termini límit s'estendrà fins al 31 de març de 2011».  
2. En l'annex I, en concret en l'actuació 2 del Programa d'Unitats Estratègiques de Cooperació (UNITs), en l'actuació 1 del Programa de Projectes en Col·laboració i en l'actuació 1 del Programa de Desenvolupament Estratègic, de l'apartat Costos subvencionables es modifica el text inclòs en el subapartat 02 Despeses corrents:  
«02. Despeses corrents  
Costos indirectes consistents en despeses generals de funcionament i de personal propi de gestió i administració que estiguen basats en costos reals imputables a la realització del projecte, d'acord amb els principis i les normes de comptabilitat generalment admeses. El càlcul es documentarà adequadament sobre la base d'un informe tècnic motivat sobre el mètode d'imputació utilitzat. L'esmentat informe s'emetrà abans de la primera declaració de despeses en què s'incloguen despeses corrents. En qualsevol cas, la suma d'estes no superarà el 20% dels costos directament imputables al projecte».  
Pel que seguix a continuació:  
«Costos indirectes consistents en despeses generals de funcionament i de personal propi de gestió i administració que estiguen basats en costos reals imputables a la realització del projecte, d'acord amb els principis i les normes de comptabilitat generalment admeses. El càlcul es documentarà adequadament sobre la base d'un informe tècnic motivat sobre el mètode d'imputació utilitzat. L'esmentat informe s'emetrà abans de la primera declaració de despeses en què s'incloguen despeses corrents. En qualsevol cas, la suma d'estes no superarà el 20% dels costos directament imputables al projecte, exceptuant del còmput de costos directament imputables els corresponents a les inversions no productives».  
DISPOSICIÓ FINAL  
La present resolució entrarà en vigor el dia de hui.  
València, 2 de febrer de 2011.- El president de l'IMPIVA: Vicente Rambla Momplet.